മത്സ്യ വ്യാപാരിയെ കൊലപ്പെടുത്തിയ കേസില് ഒരാള് കൂടി റിമാന്ഡില് കൊല്ലം: ഇരവിപുരത്ത് മത്സ്യ വ്യാപാരിയെ കൊലപ്പെടുത്തിയ കേസില് ഒരാള് കൂടി റിമാന്ഡിലായി. ഇരവിപുരം താന്നി ഫിഷര്മെന് കോളനിയില് അനില് 38 ആണ് റിമാന്റിലായത്. ഇരവിപുരം തെക്കുംഭാഗം ആദിച്ചമണ്തോപ്പ് ഫിഷര്മെന് കോളനിയില് രാജൂ ഭവനില് രാജൂവിനെ ആക്രമിച്ച് കൊലപ്പെടുത്തിയ കേസിലാണ് റിമാന്ഡിലായത്. രാജുവിന്റെ ബന്ധുവായ യുവാവിന് മത്സ്യവ്യാപാരത്തിന് ഉപയോഗിക്കുന്ന പെട്ടി നല്കിയത് തിരിച്ച് കൊടുത്തത് മാറി പോയതുമായി ബന്ധപ്പെട്ട് പ്രതികളുമായി തര്ക്കം ഉണ്ടാവുകയും അവര് രാജുവിനെ സ്കൂട്ടറില് നിന്നും തളളിയിടുകയും ചെയ്തു. സ്കൂട്ടറിന് പറ്റിയ കേടുപാട് ശരിയാക്കി നല്കാന് ഇവരോട് രാജൂ ആവശ്യപ്പെട്ടിരുന്നു. ഈ വിരോധത്തിലാണ് പ്രതികള് സംഘം ചേര്ന്ന് വീട്ടിലെത്തി രാജുവിന്റെ ഭാര്യയേയും മക്കളേയും രാജുവിനേയും ആക്രമിച്ചത്. പരിക്കേറ്റ രാജുവിനെ കൊല്ലം ജില്ലാ ആശുപത്രിയിലും തുടര്ന്ന് തിരുവനന്തപുരം മെഡിക്കല് കോളേജിലും കൊണ്ട ുപോയെങ്കിലും രാജൂ മരണപ്പെടുകയായിരുന്നു. സംഭവത്തില് ഉള്പ്പെട്ട സുനില്, വിപിന്, ജെയ്സണ്, റെനില്, റോണ്സിലി എന്നിവര് മുന്പ് പോലീസ് പിടിയിലായിരുന്നു. ഇയാളെ പിടികൂടുന്നതിന് പോലീസ് ശക്തമായ നടപടികള് സ്വീകരിച്ച് വരവേ ഇയാള് കൊല്ലം ജുഡിഷ്യല് ഒന്നാം ക്ലാസ് മജിസ്ട്രേറ്റ് കോടതി മുന്പാകെ കീഴടങ്ങുകയായിരുന്നു. തുടര്ന്ന് കേസിന്റെ അന്വേഷണോദ്ദ്യോഗസ്ഥനായ ഇരവിപുരം ഇന്സ്പെക്ടര് അനില്കുമാര്.വിവി കോടതിയില് നല്കിയ റിപ്പോര്ട്ടിന്റെ അടിസ്ഥാനത്തില് ഇയാളെ റിമാന്ഡ് ചെയ്യുകയായിരുന്നു.